Zurîhê Swîsî de grubêka ciwanan ê enternasyonalîstan waşt  ciwanê ke Strasboûrg de ameyê tewqîfkerdene, ca de bêrê verdayene.
Çalakîye de pankartê bi nuşteyê ''Biciwîyo xoverdayîşê zîndanan'', ''Biciwîyo xoverdayîşê Strasboûrgî'' û ''Xoverdayoxanê Strasboûrgî rê azadîye'' ameyî akerdene. Çalakwanan sere de bêvengîya CPT’yî û bêvengîya sazgehan a Ewropa ya vera tecrîdî şermezar kerde, peyamê paştdayîşî dayî xoverdayoxanê grevê vêşanîye yê ke seba ke tecrîdê serê Rayberê Şarê Kurdî Abdullah Ocalanî  bêro wedaritene grevê vêşanîye de yê.
25'ê Sibate banê CPT'yî yê Strasobûrgî de, ciwanê Kurdistanijî û enternasyonalîstî seba ke bale biancê tecrîdê serê Rayberê Şarê Kurdî Abdullah Ocalanî  çalakîyêk viraştîbî. Çalakîye de 41 ciwanî ameyîbî destbendkerdene û nînan ra 7 kesî ameyîbî tewqîfkerdene.
